钦定古今图书集成/方舆汇编/边裔典/第139卷 > 毛民国
## 钦定古今图书集成/方舆汇编/边裔典/第139卷 > 毛民国

图考

按《山海经大荒北经》“有大泽，方千里，群鸟所解。有毛
民之国，依姓食黍，使四鸟。禹生均国，均国生役采，役
采生修鞈，修鞈杀绰人。帝念之，潜为之国”，是此毛民。

〈注〉《穆天子传》曰：“北至广原之野，飞鸟所解其羽，乃于此猎，鸟兽绝群，载羽百车。”《竹书》亦曰：“穆王北征，行流沙千里，积羽千里。”皆谓此泽也。